महाराष्ट्र की मीरा नाम से विख्यात संत ‘जनाबाई’ का जन्म मीरा बाई से लगभग 200 वर्ष पूर्व हुआ था। जनाबाई के विट्ठल अथवा पाण्डुरंग ही मीराबाई के गिरधर गोपाल हैं। इनका स्थान महाराष्ट्र की संत-कवियित्रियों में सर्वोच्च है। भाषा की सरलता तथा भोले और प्रेमाद्र्र हृदय की भक्ति- विह्लता ही इनके काव्य की विशेषताएँ हैं, जिन्होंने इन्हें मराठी के संत-साहित्य में सदा के लिए अमर बना दिया। इनके द्वारा रचित अभंग आज लगभग 600 वर्ष के पश्चात् भी मराठियों की वाणी पर तरंगित दिखाई देते हैं।